ประกาศธนาคารแห่งประเทศไทยที่ สกส. ๗/๒๕๖๒เรื่อง การกำหนดแบบบัตรประจำตัวผู้ตรวจการสถาบันการเงินตามกฎหมายว่าด้วยธุรกิจสถาบันการเงิน ผู้ตรวจการสถาบันการเงินเฉพาะกิจตามกฎหมายว่าด้วยธุรกิจสถาบันการเงิน ผู้ตรวจการตามกฎหมายว่าด้วยระบบการชำระเงินและพนักงานเจ้าหน้าที่ตามกฎหมายว่าด้วยบริษัทบริหารสินทรัพย์[๑] ๑. เหตุผลในการออกประกาศเพื่อปฏิบัติให้เป็นไปตามมาตรา๘๗ และมาตรา ๑๒๐/๓ แห่งพระราชบัญญัติธุรกิจสถาบันการเงิน พ.ศ. ๒๕๕๑ และที่แก้ไขเพิ่มเติมมาตรา ๒๙ แห่งพระราชบัญญัติระบบการชำระเงิน พ.ศ. ๒๕๖๐ และมาตรา ๑๒/๔ แห่งพระราชกำหนดบริษัทบริหารสินทรัพย์พ.ศ. ๒๕๔๑ และที่แก้ไขเพิ่มเติม ซึ่งกำหนดให้การปฏิบัติหน้าที่ของผู้ตรวจการสถาบันการเงินผู้ตรวจการสถาบันการเงินเฉพาะกิจ ผู้ตรวจการตามกฎหมายว่าด้วยระบบการชำระเงิน และพนักงานเจ้าหน้าที่ตามกฎหมายข้างต้น แล้วแต่กรณี ต้องแสดงบัตรประจำตัวที่ธนาคารแห่งประเทศไทยเป็นผู้ออกแก่บุคคลที่เกี่ยวข้องและบัตรประจำตัวให้เป็นไปตามแบบที่ธนาคารแห่งประเทศไทยประกาศกำหนดธนาคารแห่งประเทศไทยได้แต่งตั้งพนักงานธนาคารแห่งประเทศไทยที่ปฏิบัติงานเกี่ยวข้องเป็นทั้งผู้ตรวจการสถาบันการเงินและผู้ตรวจการสถาบันการเงินเฉพาะกิจตามกฎหมายว่าด้วยธุรกิจสถาบันการเงินผู้ตรวจการตามกฎหมายว่าด้วยระบบการชำระเงิน และพนักงานเจ้าหน้าที่ตามกฎหมายว่าด้วยบริษัทบริหารสินทรัพย์ในขณะเดียวกัน และเพื่อให้เกิดความคล่องตัวในการปฏิบัติหน้าที่จึงได้กำหนดแบบบัตรประจำตัวขึ้นใหม่แทนแบบเดิม เพื่อให้รูปแบบบัตรประจำตัวมีมาตรฐานเดียวกัน๒. อำนาจตามกฎหมายอาศัยอำนาจตามความในมาตรา๘๗ และมาตรา ๑๒๐/๓ แห่งพระราชบัญญัติธุรกิจสถาบันการเงิน พ.ศ. ๒๕๕๑ และที่แก้ไขเพิ่มเติมมาตรา ๒๙ แห่งพระราชบัญญัติระบบการชำระเงิน พ.ศ. ๒๕๖๐ และมาตรา ๑๒/๔ แห่งพระราชกาหนดบริษัทบริหารสินทรัพย์พ.ศ. ๒๕๔๑ และที่แก้ไขเพิ่มเติม๓. ขอบเขตการบังคับใช้ประกาศฉบับนี้ให้ใช้บังคับกับบุคคลผู้ที่ได้รับการแต่งตั้งเป็นผู้ตรวจการสถาบันการเงินและผู้ตรวจการสถาบันการเงินเฉพาะกิจตามกฎหมายว่าด้วยธุรกิจสถาบันการเงินผู้ตรวจการตามกฎหมายว่าด้วยระบบการชำระเงิน และพนักงานเจ้าหน้าที่ตามกฎหมายว่าด้วยบริษัทบริหารสินทรัพย์๔. ประกาศและหนังสือเวียนที่ยกเลิกประกาศธนาคารแห่งประเทศไทยที่ สกส. ๓/๒๕๕๖ เรื่อง การกำหนดแบบบัตรประจำตัวผู้ตรวจการสถาบันการเงินตามกฎหมายว่าด้วยธุรกิจสถาบันการเงินลงวันที่ ๘ สิงหาคม ๒๕๕๖ ประกาศธนาคารแห่งประเทศไทย ที่ สกส. ๔/๒๕๕๖ เรื่อง การกำหนดแบบบัตรประจำตัวพนักงานเจ้าหน้าที่ตามกฎหมายว่าด้วยบริษัทบริหารสินทรัพย์ลงวันที่ ๘ สิงหาคม ๒๕๕๖ และประกาศธนาคารแห่งประเทศไทย ที่ สนช. ๑๘/๒๕๖๑ เรื่อง การกำหนดแบบบัตรประจำตัวผู้ตรวจการตามกฎหมายว่าด้วยระบบการชำระเงินลงวันที่ ๑๗ กันยายน ๒๕๖๑๕. เนื้อหาข้อ๑ ในการปฏิบัติหน้าที่ตามมาตรา ๘๕ และมาตรา๑๒๐/๓ แห่งพระราชบัญญัติธุรกิจสถาบันการเงิน พ.ศ. ๒๕๕๑ และที่แก้ไขเพิ่มเติม มาตรา๒๗ แห่งพระราชบัญญัติระบบการชำระเงิน พ.ศ. ๒๕๖๐มาตรา ๑๒/๒ แห่งพระราชกำหนดบริษัทบริหารสินทรัพย์ พ.ศ. ๒๕๔๑ และที่แก้ไขเพิ่มเติมกำหนดให้ผู้ตรวจการสถาบันการเงิน ผู้ตรวจการสถาบันการเงินเฉพาะกิจ ผู้ตรวจการตามกฎหมายว่าด้วยระบบการชำระเงินและพนักงานเจ้าหน้าที่ตามกฎหมายว่าด้วยบริษัทบริหารสินทรัพย์ แล้วแต่กรณี ต้องแสดงบัตรประจำตัวที่ธนาคารแห่งประเทศไทยเป็นผู้ออกแก่บุคคลที่เกี่ยวข้องตามแบบแนบท้ายประกาศดังนี้ก.บัตรประจำตัวผู้ตรวจการสถาบันการเงิน ผู้ตรวจการสถาบันการเงินเฉพาะกิจ ผู้ตรวจการตามกฎหมายว่าด้วยระบบการชำระเงินและพนักงานเจ้าหน้าที่ตามกฎหมายว่าด้วยบริษัทบริหารสินทรัพย์ สำหรับพนักงานธนาคารแห่งประเทศไทยที่ได้รับการแต่งตั้งแล้วแต่กรณี ให้เป็นไปตามแบบที่ ๑ - ๓ข.บัตรประจำตัวผู้ตรวจการสถาบันการเงินสำหรับบุคคลภายนอกที่มิใช่พนักงานธนาคารแห่งประเทศไทยที่ได้รับการแต่งตั้งให้เป็นไปตามแบบที่ ๔ข้อ๒ รูปถ่ายที่ปรากฏบนบัตรประจำตัวเป็นรูปถ่ายครึ่งตัวหน้าตรง ไม่สวมหมวกไม่สวมแว่นตาดำ๖. วันเริ่มต้นบังคับใช้ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๐ กุมภาพันธ์ พ.ศ. ๒๕๖๒วิรไท สันติประภพผู้ว่าการธนาคารแห่งประเทศไทย[เอกสารแนบท้าย]๑.แบบที่ ๑ บัตรประจำตัวผู้ตรวจการสถาบันการเงิน/สถาบันการเงินเฉพาะกิจผู้ตรวจการตามกฎหมายว่าด้วยระบบการชำระเงินและพนักงานเจ้าหน้าที่ตามกฎหมายว่าด้วยบริษัทบริหารสินทรัพย์๒.แบบที่ ๒ บัตรประจำตัวผู้ตรวจการสถาบันการเงิน/สถาบันการเงินเฉพาะกิจและพนักงานเจ้าหน้าที่ตามกฎหมายว่าด้วยบริษัทบริหารสินทรัพย์๓.แบบที่ ๓ บัตรประจำตัวผู้ตรวจการตามกฎหมายว่าด้วยระบบการชำระเงิน๔.แบบที่ ๔ บัตรประจำตัวผู้ตรวจการสถาบันการเงิน(ดูข้อมูลจากภาพกฎหมาย)พิไลภรณ์/ธนบดี/จัดทำ๗ มิถุนายน๒๕๖๒[๑] ราชกิจจานุเบกษาเล่ม ๑๓๖/ตอนพิเศษ ๔๕ ง/หน้า ๖๐/๒๐ กุมภาพันธ์ ๒๕๖๒